РЕПУБЛИКА СРПСКА  
ОПШТИНА ШИПОВО  
НАЧЕЛНИК

Број: 01-115-2/20  
Датум: 13.01.2020. године

На основу члана 79 Закона о службеницима и намјештеницима у органима јединице локалне самоуправе („Службени гласник Републике Српске“, број 97/16), члана 20 Правилника о јединственим процедурама за попуњавање упражњених радних мјеста у градској односно општинској управи („Службени гласник Републике Српске“, број 42/17) и члана 67 Статута општине Шипово („Службени гласник Општине Шипово“, број 12/17), начелник општине доноси

РЈЕШЕЊЕ  
о именовању Конкурсне комисије за спровођење поступка по Јавном конкурсу за избор и именовање начелника одјељења у Општинској управи Општине Шипово

1. У Конкурсну комисију за спровођење поступка по Јавном конкурсу за избор и именовање начелника одјељења у Општинској управи Општине Шипово (у даљем тексту: Конкурсна комисија) именују се:

|  |  |
| --- | --- |
| 1. Ведрана Каурин, предсједавајући испред Општинске управе |  |
| 2. Милена Савичић, члан испред Општинске управе |  |
| 3. Драгана Келеч, члан испред Општинске управе  4. Јово Дакић, члан са Листе стручњака коју је утврдила СО-е  5. Јово Бужанин,члан са Листе стручњака коју је утврдила СО-е |  |

2. Задатак комисије из тачке 1. овог рјешења је да, у складу са Законом о службеницима и намјештеницима у органима јединице локалне самоуправе и Правилника о јединственим процедурама за попуњавање упражњених радних мјеста у градској односно општинској управи, спроведе поступак по Јавном конкурсу број 01-115-8/19 од 30.12.2019. године.

3. Конкурсна комисија је дужна да донесе пословник о раду као и да поступак по овом конкурсу спроведе у року од 30 дана од дана истека рока за пријављивање кандидата за конкурс.

4. Ово рјешење ступа на снагу даном доношења и биће објављено на огласној табли и интернет страници Општине Шипово.

|  |  |
| --- | --- |
| ДОСТАВЉЕНО:  1. Комисији 1-5  2. Начелнику  3. а/а | ЗАМЈЕНИК НАЧЕЛНИКА Марко Савичић |